**Adat-átadási és kezelési hozzájáruló nyilatkozat**

* **eredeti példány** [[1]](#footnote-1) **-**

Alulírott  (név),  (érvényes személyi igazolvány száma[[2]](#footnote-2)), mint Felhasználó aláírásommal kifejezetten hozzájárulok ahhoz, hogy az alább meghatározott személyes adataimat:

a  adatkezelőm[[3]](#footnote-3), mint a GIRO Zrt. által nyújtott GIROLock szolgáltatást igénybevevő Ügyfél, a **GIRO Elszámolásforgalmi Zártkörűen Működő Részvénytársaság (GIRO Zrt.**, székhely: 1054 Budapest, Vadász u. 31. Adószám: 10223257-2-41, Cégjegyzékszám és cégjegyzéket nyilvántartó bíróság: Cg. 01-10-041159, Fővárosi Törvényszék, mint Cégbíróság) részére a GIROLock szolgáltatás, valamint az ezen szolgáltatás útján elért további, a GIRO Zrt. által az adatkezelőm részére nyújtott üzleti szolgáltatások teljesítése érdekében, adatkezelés céljából továbbítsa, továbbá a Magyar Államkincstár, mint külső regisztrációs szervezet részére átadja.

\**előnév (ha van ilyen, pl. dr., ifj., id. stb.), vezetéknév, utónév, születési hely, idő, anyja neve, munkahelyi e-mailcím, személyazonosításra alkalmas igazolvány száma, állandó lakcím (irányítószám, város, közterület neve, közterület jellege**/utca, út, tér, köz stb./, házszám, emelet, ajtó)*. **\*Nem kitöltendő!**

A jelen hozzájáruló nyilatkozat mellékletében foglalt tájékoztatás ismeretében hozzájárulok ahhoz, hogy a fenti adataimat a GIRO Zrt. az adatkezelőmnek nyújtott GIROLock szolgáltatás és ezen szolgáltatás útján a GIRO Zrt. által nyújtott egyéb üzleti szolgáltatások teljesítéséhez szükséges, a tanúsítványon szereplő jogosultságaim nyilvántartása érdekében a GIRO Zrt. szolgáltatási szerződéseiből fakadó jogai és kötelezettségei teljesítése céljából a kötelező archiválási ideig kezelje.
Tudomásul veszem, és hozzájárulok ahhoz, hogy a szolgáltatás teljesítéséhez a Szolgáltató a GIROLock tanúsítványhordozó kártyák előállítása és megszemélyesítése érdekében adatfeldolgozót vegyen igénybe, valamint a személyes adataimat is tartalmazó tanúsítványigényléseket külső regisztrációs szervezeten keresztül gyűjtse és adataimat a szükséges és elégséges mértékben kizárólag az adatfeldolgozási tevékenység végzése céljából átadja, illetve a külső regisztrációs szervezettől átvegye. Egyúttal hozzájárulok ahhoz, hogy a Magyar Államkincstár, mint külső regisztrációs szervezet a tanúsítványigénylésen szereplő személyes adataimat (név, adatkezelő elnevezése adatkezelőnél lévő e-mail címem) a kötelező archiválási ideig kezelje és a GIRO Zrt. részére továbbítsa.

Dátum:      (év)       (hónap)    (nap)

…………………………………

Felhasználó aláírása

Tanú 1. Tanú 2.

Név:      Név:

Állandó lakcím:       Állandó lakcím:

**TÁJÉKOZTATÓ**

(kivonat a GIRO Zrt. GIROLock Szolgáltatás Üzletszabályzatából[[4]](#footnote-4))

A GIROLock szolgáltatás (továbbiakban: Szolgáltatás) a GIRO Zrt. hitelesítés szolgáltatása, amelyet saját, illetve zárt Ügyfél és Felhasználói kör számára nyújt.

A GIRO Zrt. a szolgáltatás keretében

1. Felhasználók számára tanúsítványt bocsát ki, amelyekbe foglalt nyilvános kulcsok magánkulcs párja GIROLock kártya felhasználásával elektronikus aláírás létrehozására, maga a tanúsítvány pedig aláírások ellenőrzésére használható;
2. Eszközök számára tanúsítványt bocsát ki, amely elektronikus aláírás létrehozására, valamint csatorna titkosítására használható.

A tanúsítvány a hitelesítés-szolgáltató által kibocsátott igazolás, amely a nyilvános kulcsot egy meghatározott személyhez kapcsolja, és igazolja e személy személyazonosságát vagy valamely más tény fennállását.

A Szolgáltatás keretében kiadott tanúsítványok:

1. elektronikus aláírásra használhatók, ezáltal biztosítva az adatok sértetlenségét és hitelességét;
2. csatornát titkosítanak, ezzel biztosítva az adatok, információk bizalmasságát;
3. authentikációra alkalmasak, amellyel felhasználó- vagy eszköz-/alkalmazás azonosítást valósítanak meg.

A GIRO Zrt. vagy Alvállalkozója a szolgáltatás keretében az alábbi tevékenységeket végzi:

* Az Ügyfél által bejelentett Felhasználók részére elektronikus aláírás készítésére alkalmas kulcsokat és ezen kulcsoknak Felhasználóhoz tartozását igazoló tanúsítványt készít, majd helyez el a tanúsítványt hordozó eszközön.
* Az Ügyfél bejelentett Eszközeitől kulcsokat fogad be, vagy részükre saját rendszereiben kulcsokat állít elő és ezen kulcsoknak az adott Eszközhöz tartozását igazoló tanúsítványt készít, majd juttat el az Ügyfélhez.
* A kiadott felhasználói tanúsítványokhoz maga vagy Alvállalkozó bevonásával PIN-kódot generál és felhasználói PIN-borítékot állít elő, majd juttat el az Ügyfélhez.
* A kiadott és a visszavont tanúsítványokról nyilvántartást vezet (tanúsítványtár), amelynek elérhetőségét a GIROHáló hálózaton keresztül biztosítja annak érdekében, hogy az aláírt dokumentumot elfogadó azt ellenőrizni tudja. A kiadott illetve visszavont tanúsítványok listáját X.509 URI LDAP formátumban rendszeresen publikálja. A tanúsítványtár és a visszavonási listák a GIROHáló hálózaton keresztül nyilvánosak.

A GIRO Zrt az adatfeldolgozási tevékenysége keretében a tanúsítványok, előállítása, érvényességének ellenőrizhetősége, a Szolgáltatás nyújtásával összefüggő feladatai végrehajtása, kötelezettségeinek teljesítése, és jogainak gyakorlása céljából az Ügyfelek és azok Felhasználói adatait az Ügyfelektől átveszi, rögzíti, rendszerezi, ezekről nyilvántartást vezet (tanúsítványtár, visszavonási lista, a GIROLock szolgáltatás segítségével elérhető más, GIROHáló üzleti szolgáltatások igénybevételére való jogosultság nyilvántartása), tárolja, archiválja, a megőrzési idő végén törli illetve megsemmisíti. Szolgáltatásának nyújtásához alvállalkozóként szerződés alapján adatfeldolgozót, valamint közreműködőt - Külső Regisztrációs Szervezet - jogosult igénybe venni, és az adatfeldolgozónak, valamint a közreműködőnek feldolgozás céljából az adatokat továbbítani.

A GIRO Zrt. a Szolgáltatás nyújtása során az Ügyfél, illetve az Ügyfél szervezeti egysége képviseletében eljáró személyek, és a Felhasználók adatai tekintetében az Ügyfél által történt adatszolgáltatás alapján, az Ügyfél javára, érdekében és megrendelése alapján adatkezelői tevékenységet lát el.

Az Ügyfelek adatainak kezelése és Felhasználók adatainak feldolgozása, nyilvántartása és a kapcsolódó értesítések küldése a GIRO Zrt.-nél, és/vagy a Külső Regisztrációs Szervezetnél nyilvántartott, Ügyfelek, illetve az Ügyfél szervezeti egysége által bejelentett adatok alapján történik. Ezért az Ügyfélnek kötelessége gondoskodni arról, hogy a Felhasználók személyes adatainak GIRO Zrt.- részére, illetve külső Regisztrációs Szervezet részére történő átadásához, valamint a GIRO Zrt. által való kezeléséhez a Felhasználók írásbeli hozzájárulásukat a jelen Üzletszabályzat 9. a), vagy b) sz. függelékében meghatározott nyilatkozat kitöltésével megadják.

Amennyiben a GIRO Zrt. azt állapítja meg, hogy az adatkezeléshez való hozzájárulását a Felhasználó nem adta meg (9. számú függelék), a nyilatkozat pótlására a tanúsítvány visszavonása előtt a GIRO Zrt. írásban hívja fel az Ügyfelét. A nyilatkozat pótlására 30 naptári nap áll az Ügyfél rendelkezésére. Ha ez az idő eredménytelenül telik el, a GIRO Zrt. az érintett Felhasználó vonatkozásában a pótlásra való felhívás megküldésétől számított 35. naptári napot követően külön értesítés nélkül jogosult a Felhasználó jogosultságait törölni, a tanúsítványát visszavonni. A visszavonással összefüggésben keletkezett kárait az Ügyfél maga viseli.

A Felhasználó az adatátadási és adatkezelési nyilatkozatát a GIRO Zrt.-hez megküldött teljes bizonyító erejű magánokiratba foglalt nyilatkozatával visszavonhatja. Az erről történt tudomásszerzéstől számított 10 napon belül a GIRO Zrt. a Felhasználó jogosultságait törli, és a tanúsítványát visszavonja.

A GIRO a Felhasználó adatait bármelyik fenti visszavonási esetben a kötelező archiválási idő végéig a tanúsítványtárban és a visszavonási listákban a visszavonás ellenére is jogosult tárolni.

A tanúsítványigénylés során keletkezett dokumentumokat a GIRO Zrt. és/vagy a Külső Regisztrációs Szervezet oly módon iktatja és tárolja, hogy azok bármikor visszakereshetők, bemutathatók legyenek. A kötelező archiválási idő lejáratát követően a dokumentumokat haladéktalanul meg kell semmisítenie.

A GIRO Zrt. a Szolgáltatás keretében a visszakereshetőség érdekében a visszavonási listákat és a publikált tanúsítványokat folyamatosan archiválja.

A kötelező archiválási idő a Felhasználói jogosultság/ok visszavonásától számítottan 5 év.

A GIRO Zrt.-t - külön törvények alapján – kiemelt adat- és titokvédelmi kötelezettség terheli. A GIRO Zrt. az általa vagy igénybevételével továbbított üzeneteket és adatot kizárólag a Szolgáltatás teljesítéséhez szükséges mértékben ismerheti meg.

Ha a GIRO Zrt. a Szolgáltatás teljesítése során üzenet vagy más személyes adat jutott tudomására, azok tartalmának megismerését más részére - ide nem értve a külön törvényben meghatározott eseteket - nem teheti lehetővé.

Az Ügyfél köteles a képviseletében eljáró munkatársai írásbeli hozzájáruló nyilatkozatának folyamatos birtoklására, amelyben az Ügyfél munkatársa hozzájárul tárgybani szolgáltatással összefüggő, szükséges és elégséges mértékű személyes adatai GIRO Zrt. részére történő átadásához és a GIRO Zrt. által történő (jogszerű módon, az érintett adattulajdonos hozzájárulásán alapuló, célhoz kötött, védett) kezeléséhez.

Az adatvédelmi, adatbiztonsági és titoktartási kötelezettség a GIRO Zrt. alkalmazottját, alvállalkozóját, megbízottját a GIRO Zrt.-vel azonos módon terheli.

A GIRO Zrt. a tudomására jutott személyes adatot az adatkezelésről való tudomásszerzését követően haladéktalanul törli, ha a GIRO Zrt.-nél valamely a Szolgáltatási Szerződés teljesítésével össze nem függő célból történő adatkezelésre került sor.

A személyes adatok védelméről szóló törvényben meghatározott tájékoztatáson kívül a GIRO Zrt.-nek biztosítania kell, hogy a Szolgáltatás igénybevétele során az érintett természetes személy bármikor megismerhesse, hogy a GIRO Zrt. a tudomására jutott milyen személyes adatait mely célokból kezeli, dolgozza fel.

A GIRO Zrt. jogosult a szolgáltatás során keletkezett a tanúsítványokkal kapcsolatos elektronikus információkat és iratokat jogszabályban meghatározott ideig megőrizni, tárolni. A GIRO Zrt. köteles az iratokat a megőrzési idő lejártát követően a jogszabályban leírt minősítésük szerint kezelni (pl.: selejtezni, a levéltárnak átadni vagy megsemmisíteni).

Tanúsítványban megjelenő adatok

A GIRO Zrt. által kért és kezelt adatok egy része a tanúsítványban nyilvánosságra kerül a nyilvános kulcs tulajdonosának alapszintű azonosítása céljából.

A nyilvánosságra hozandó és bizalmasan kezelt adatok a Felhasználói tanúsítványigénylő Adatlapon (1. számú függelék) egyértelműen megkülönböztetésre kerülnek.

A Felhasználói és Objektum-authentikáló tanúsítványba bekerülő (tehát publikus) adatok köre

|  |  |  |
| --- | --- | --- |
| Mező | Leírás | Példa |
| Cn | Common Name | Gipsz Jakab |
| O | Organization | GIRO Zrt. |
| Ou | Organization Unit | GIRO Pénzügy |
| dn e-mail | Distinguish e-mail | Gipsz.jakab@mail.giro.hu |

1. A nyilatkozatot a GIRO Zrt. a jogszabályi előírások miatt kizárólag eredeti példányban tudja befogadni. [↑](#footnote-ref-1)
2. Ha érvényes személyi igazolvánnyal, vagy személyazonosító igazolvánnyal nem rendelkezem, úgy az útlevelem, vagy a kártya formátumú gépjármű vezetői engedélyem száma. [↑](#footnote-ref-2)
3. Amennyiben az adatkezelő a Felhasználó munkáltatója, úgy jelen nyilatkozat egyben a munka törvénykönyvéről szóló 2012. évi I. törvény 10. § (2) bekezdése szerinti hozzájárulásnak is tekintendő. [↑](#footnote-ref-3)
4. Az Üzletszabályzat elérhető a www. giro.hu honlapon [↑](#footnote-ref-4)